cyanic-selkie/wikianc huggingface dataset:
Temporary International Presence in Hebron
Videre historie
Observatørstyrken var ment å kun være en kortere tid i Hebron, men dens mandat ble hele tiden fornyet. Frem til 2013 hadde Norge betalt over 400 millioner kroner for å drive den, og det var til da skrevet omlag 20.000 rapporter fra tjenesten.
Israelsk påtrykk for ikke-fornyelse av TIPHs mandat
I juli 2017 punkterte en TIPH-ansatt et dekk på en bil tilhørende en jødisk bosetterfamilie. Hendelsen ble filmet, og slått opp i mediene. Det israelske utenriksministeriet meddelte at TIPHs leder brigadegeneral Einar Johnsen hadde beklaget hendelsen og sagt at slik opptreden fører til øyeblikkelig hjemsendelse («TIPH monitors that were involved in inappropriate activity were immediately sent back to the countries»).
I juli 2018 gav en juridisk rådgiver i TIPH en tiårig jødisk gutt en ørefik. Det ble også filmet, og TIPH-medlemmet ble tilbakekalt og forlot landet. Den sveitsiske observatør til Israel bad om unnskylding for observatørens opptreden.
Ved inngangen av 2019 hadde TIPH 64 internasjonale observatører på plass, fra Italia, Norge, Sverige, Sveits og Tyrkia.
Avslutning
Observatørstyrkens mandat ble i 2019 ikke forlenget av Israel. Statsminister Netanyahu, som forøvrig var i valgkampmodus, sa først fra om dette på twitter den 28. januar 2019. Han begrunnet sin beslutning med å si at «ikke vil tillate det fortsatte nærvær av en internasjonal styrke som opererer mot oss». Norges utenriksminister Ine Marie Eriksen Søreide advarte at å trekke ut TIPH kunne krenke Oslo-avtalene. Den palestinske selvstyremyndigheten bad FN om å «garantere det palestinske folks sikkerhet og vern».
Styrken forlot Hebron den 31. januar 2019.
Leucin
Fullkorn, melk og melkeprodukter er gode kilder til leucin. Derover finnes denne aminosyre også i store mengder i egg, svinekjøtt, oksekjøtt, kylling, soyabønner og grønnsaker.
Drammenbanen
Drammenbanen (opprinnelig Christiania – Drammenbanen (CDB), dernest Kristiania – Drammenbanen (KDB)) er en jernbanestrekning mellom Oslo og Drammen.
Historie
Banen ble vedtatt bygd av Stortinget 16. juni 1869 og knyttet Drammen til hovedstaden da den ble åpnet 7. oktober 1872. I Drammen var det en del motstand mot banen fordi man var redd at Drammen ville bli redusert til en forstad til Kristiania. Før jernbanen tok reisen minst 5 timer med dilligence eller med båt rundt Hurumlandet. I 1904 ble Lierbanen anlagt fra Lier stasjon til Svangstrand ved Tyrifjorden. Spørsmålet om sammenkobling av Vestbanestasjonen og Østbanestasjonen kom opp ved anlegget av Drammenbanen.
Banen var smalsporet, sporvidde 1067 mm, som de fleste 1800-tallsbanene i Norge. Fornyelsen og oppgraderingen av Drammenbanen rundt første verdenskrig er noe av det mest omfattende som er utført ved jernbanen i Norge. Banen ble lagt om til normalspor (1435 mm), elektrifisert, og strekningen mellom Sandvika og Oslo Vestbanestasjon fikk dobbeltspor. Drammenbanen ble åpnet som normalsporet bane 11. februar 1920. Elektrifisering ble vedtatt i 1912 som den første statlige banen i Norge. Elektrifiseringen Oslo V – Brakerøya ble fullført 26. november 1922 som den første av de statlige banene. Hakavik kraftverk ved Eikeren i Buskerud ble bygd for å forsyne banen med elektrisitet. I 1958 var strekningen mellom Sandvika og Asker stasjon ombygget til dobbeltspor, mens linjen videre mot Drammen fortsatt var enkeltsporet.
I 1973 ble den dobbeltsporete Lieråstunnelen åpnet og Drammenbanen lagt om mellom Asker stasjon og Brakerøya. Den 10,7 kilometer lange tunnelen var landets lengste, og medførte en radikal reduksjon av reisetiden.
Oslo vestbanestasjon ble lagt ned i 1989, etter at Oslotunnelen på strekningen Oslo sentralstasjon – Skøyen stasjon i Oslo var blitt åpnet i 1980, og trafikken gradvis overført til Oslotunnelen.
Den gamle, ensporete strekningen mellom Asker stasjon og Gullaug ble beholdt etter at Liertunnelen var åpnet, og fram til 1994 var Gullaug Spikkestadlinjens endepunkt. I 1994 ble godstrafikken nedlagt, og banen forkortet ved Spikkestad stasjon. Her går nå NSB lokaltog linje L1 Spikkestad - Asker – Oslo S – Lillestrøm.
Askerbanen, hvor siste strekning åpnet i august 2011, går parallelt med Drammenbanen mellom Lysaker og Asker og avlaster Drammenbanen, og eliminerer kapasitetsproblemene som oppstod på denne strekningen. For fremtiden vil den tradisjonelle Drammenbanen først og fremst fungere som lokalbane på strekningen mellom Skøyen stasjon og Asker stasjon.
Sykling under Sommer-OL 1896
Sykkel under sommer-OL 1896. Sykling var med på det olympiske programmet 1896 i Athen. Det var totalt 19 syklister fra fem nasjoner som deltok i de seks sykkelgrenene mellom 8. – 13. april som ble regnet som olympiske.
Medaljer
Utøverne har blitt godskrevet medaljene i ettertid av Den internasjonale olympiske komité. Under de første olympiske lekene var det kun vinneren som fikk medalje og han fikk sølvmedalje.
Google Suggest
Google Suggest (eller Google Foreslå) er en søkemotor utviklet av Google som foreslår søkeord automatisk. Dersom man taster inn bokstaven A vil søkemotoren vise forslag til ord som begynner med A, rangert etter hvor etterspurt ordet er. Dette kan hjelpe på mange måter, for eksempel kan det bety at brukeren kommer på hvordan et ord staves, eller finner noe nytt som vil være bedre. I tillegg vises hvor mange treff som ordet gir på forhånd.
Howell Davis
Captain Howell Davis (eller Davies) (født ca. 1690, død juni 1719) var en walisisk pirat. Han var aktiv pirat i bare 11 måneder, fra juli 1718 til juni 1719, da han ble drept i et bakholdsangrep. Han skip var Cadogan, Buck, Saint James og Rover.
Henry Cockburn
Henry Cockburn (født 14. september 1923, død 4. februar 2004) var en engelsk fotballspiller, mest kjent for sin tid i Manchester United.
Han spilte to sesonger i Bury fram til 1956. Han ble senere assistenttrener i Oldham Athletic og assistent og trener i Huddersfield Town.
På 1960-tallet spilte han cricket for Ashton Cricket Club.
Risøbank
Risøbank er et sommersted med gods og tidligere parafinoljefabrikk på i Furulunden i Mandal, like vest for Sjøsanden nær utløpet av Mandalselva. Forretningsmannen Christian Salvesen og broren Johan Theodor Salvesen bygde opp et internasjonalt imperium innen hvalfangst i Norge og Skottland, og anla parafinoljefabrikk på Risøbank. Lord Edward Salvesen, sønn av Christian Salvesen, anla senere sommerstedet Risøbank på stedet. Her drives det i dag blant annet sommercafé, kunstgalleri og selskapslokale.
Til godset hører en egen sandstrand – Lordens – og det er anlagt en større, engelsk hage med drivhus og en imponerende samling større busker og trær av rhododendron rundt anlegget. Risøbank ligger midt i det offentlige friluftsområdet Furulunden, som danner en sammenhengende grønn lunge rundt Mandals mange strender. Da staten kjøpte Risøbank i 1969, ble områdene åpnet opp for allmennheten og hetende Furulunden/Risøbank.
Kortnebbgås
Kortnebbgås (Anser brachyrhynchus) er en kystbunden overflatebeitende sjøfugl og en våtmarkstilknyttet fugleart som tilhører gruppen gjess. Arten er en kortdistansetrekkfugl som hekker i Arktisk og den palearktiske sone og overvintrer i den palearktiske sone. Kortnebbgås er nært beslektet med sædgås (Anser fabalis) og har tidvis blitt regnet som underarter av samme art.
Beskrivelse
Kortnebbgåsa blir omkring 60–75 cm. Hannene veier cirka 1,9–3,86 kg, hunnene cirka 1,45–2,81 kg. Vingespennet utgjør cirka 135–170 cm.
Hodet, som har et relativt kort nebb, og øvre del av halsen er mørk brun, mens underhalsen og brystet er lysere brun med innslag av tynne hvite buede streker. Vingene er noe mørkere brune og har innslag av tynne hvite buede streker med litt større avstand enn i brystet. Bakkroppen er hvit.
Utbredelse
Kortnebbgåsa hekker på Vest-Grønland, Island og Svalbard (Spitsbergen), mens den overvintrer på de De britiske øyer og fra Danmark til Belgia.
Resultat fra feltarbeid i blant annet Danmark og Norge (Nord-Trøndelag) fra 2008 til i dag, viser at Svalbardbestanden av kortnebbgås er på cirka 80 000 individer (per mai 2013).
Trekk
Under trekket mellomlander kortnebbgjessene i landbruksområdene i Nord-Trøndelag øst og nordøst for Trondheimsfjorden - området benevnes ofte Innherred. Den lille bygda Beitstad, i Steinkjer kommune, har anslagsvis 20 000 gjess på besøk i løpet av noen hektiske uker på våren. Etter et opphold i Nord-Trøndelag trekker de videre opp mot Vesterålen og Andøya. De siste årene har konflikten med landbruksinteressene økt kraftig på grunn av beiteskadeproblematikk – spesielt gjelder dette under vårtrekket. Gjessene beiter da på spirende eng og etter hvert nysådde kornåkre. Konflikten er størst i Vesterålen der kortnebbgjessene sammen med hvitkinngjess konkurrerer med sauer om gressmarkene.
Annet
I Beitstad har man tatt i bruk kortnebbgåsa som egen merkevare for å bygge stolthet, omdømme og bolyst på bygda. På få år har bygdeutviklingsforeningen Kortnebbgåsas ve & vel snudd oppfattelsen av gåsa fra negativ til et positivt vårtegn, og skaffet bygda nasjonal oppmerksomhet.
Roberto Tucci
Roberto Tucci (født 19. april 1921 i Napoli i Italia, død 14. april 2015 i Roma) var en av Den katolske kirkes kardinaler, og en av de få kardinaler som ikke er bispeviet.
Bakgrunn
Han ble født i Napoli, og døpt i den anglikanske kirke - hans engelske mor tilhørte denne kirke. Senere ble han som 13-åring døpt sub contio i den katolske kirke. Under hele sitt liv satte han den angliksnske form for kristendom høyt, og var i det hele tatt svært åpen mot den engelskspråklige verden.
Jesuitt, prest
Tucci trådte etter skoletiden som 15-åring inn i jesuittordenens novisiat, og fikk etter den prestelige grunnutdannelse prestevielsens sakrament i 1950. Etter videre studier tok han doktorgraden i filosofi i Napoli, og doktorgraden i teologi i Roma.
Så fulgte noen år i vanlig sjelesorg. Deretter ble han redaktør og utgiver at det italienske katolske tidsskriftet La Civiltà Cattolica, og deltok under annet vatikankonsil som sakkyndig innen området katolsk sosiallære. Senere ble han rådgiver for Vatikanet i sosiale spørsmål. Fra 1961 til 1982 var han stedfortredende president for den italienske katolske presseforening, og i årene 1967–1969 var han generalsekretær for jesuitterordenens italienske provins.
I 1973 utnevnte pave Paul VI ham til administrerende direktør for Radiovaticana. Han var i denne post til 1985. Han var også medlem av styret for Georgetown University i Washington fra 1977 til 1983. I mange år, siden tiden han virket i Vatikanradioen og fremover, var Roberto Tucci reiseplanlegger og -ledsager for pave Johannes Paul IIs utenlandsreiser. Han var blant annet med på å planlegge pavens reise til de fem nordiske land i 1989. Arbeidet medførte planleggingsbesøk i forkant, ofte flere ganger, og ledsagelse av paven under selve reisene.
Pacific Blue
Pacific Blue kan vise til:
Alvær-gruppen
Alvær-gruppen var en større motstandsgruppe som hadde tilholdssted i Bergen under andre verdenskrig. Den fikk sitt navn etter den 22 år gamle journalisten Roald Alvær fra Andenes, som var den førstetiltalte i en stor prosess i Reichskriegsgericht (rikskrigsretten) i Berlin.
Gruppen bidro med ulike typer illegal virksomhet frem til vinteren 1942, da den ble rullet opp av tysk etterretning. Flere av gruppens medlemmer ble arrestert, og den 1. april 1942 ble disse sendt til Tyskland som NN-fanger, hvor de ble stilt for retten tiltalt for henholdsvis motstandsarbeid, spionasje og våpenlagring. Fjorten medlemmer av Alvær-gruppen ble allerede den 16. oktober 1942 arkebusert i Berlin-Tegel. 17 andre medlemmer som slapp dødsstraff, fikk lange opphold på tukthus i konsentrasjonsleiren Sonnenburg, mens tre fikk mindre fengselsstraffer.
Referanser
<References />
Saane
Saane (på tysk), eller Sarine (på fransk) er ei elv i Sveits. Den er ei sideelv til Aare, og er 128 kilometer lang, med et nedbørfelt på 1 892 km². Elva har sitt utspring ved foten av fjellet Sanetschhorn, i den vestlige delen av Berner Oberland. Den renner først nordover til Gstaad og Saanen, hvor den snur mot vest. Ved Montbovon snur elva igjen mot nord og renner gjennom kantonen Fribourg. Den passerer gjennom byene Gruyères og Fribourg, før den munner ut i Aare rundt 15 km vest for Bern.
De Tomaso Mangusta
De Tomaso Mangusta er en sportsbil fra den italienske bilprodusenten De Tomaso. Modellen ble lansert i 1967 som erstatter av Vallelunga, og var i produksjon frem til 1970. Ordet «Mangusta» er latin for Mungo. Meningen var at Mangusta skulle være et alternativ til AC Cobra og andre italienske superbiler. Mangusta ble erstattet av De Tomaso Pantera, som var adskillig billigere å produsere, i 1971. Mangusta er utstyrt med en midtmontert V8-motor. Bilen ble designet av Giorgetto Giugiaro, men var svært dyr, og led av stabilitetsproblemer i høye hastigheter, noe som gjorde at den ikke ble noen særlig suksess.
Mangusta-navnet ble gjenopptatt sent på 1990-tallet, da konseptbilen De Tomaso Biguà ble til Qvale Mangusta etter en krangel mellom De Tomaso og forretningspartneren Qvale.
Polarflokk
Polarflokk er en arktisk plante i fjellflokkfamilien. I Norge utenom Svalbard er den meget sjelden og er bare kjent fra Bugøynes i Sør-Varanger.
Polarflokken er en flerårig urt med krypende jordstengel og opprette blomsterstengler som blir opptil 20–30 cm høye. Hele planten har en ubehagelig lukt. Bladene sitter i en rosett lengst ned på stengelen, er hårete, og har 6–8 lansettformede småblad. Blomsterstanden består av flere store, blå blomster med en gul sentralflekk. Slektningene fjellflokk og lappflokk har derimot hvit sentralflekk.
Planten har en sirkumpolar utbredelse og er utbredt i Nord-Canada, Alaska og i Russland inkludert Sibir. Den finnes også på Grønland og Svalbard, men er temmelig sjelden der. I Arktis vokser den ofte i nærheten av fuglefjell. Forekomstene i Finnmark og på Kolahalvøya er sørlige utposter for denne arten, som er konkurransesvak i høy vegetasjon.
Plantene i Finnmark vokste opprinnelig på sanddyner og sandbanker, men arten vokser nå nesten utelukkende inne på kirkegården i Bugøynes. Den finnes også en liten populasjon på yttersiden av Bugøynes. Plantene trues av gjengroing og genetisk forurensning fra fjellflokk som dyrkes i hager.
Google Toolbar
Google Toolbar (Eller Google verktøylinje) er produsert av Google og er et tillegg til Internet Explorer eller Firefox sin verktøylinje. Denne kan blant annet blokkere Popup-vinduer fra å åpne seg. Videre gir den lett tilgang til Google-søkemotoren på toppen av verktøylinja slik at man slipper å besøke Googles nettsider for å søke.
Eksterne lenker
Googleのサービス
Elita Löfblad
Helita «Elita» Mariam Löfblad Letelier (født 16. august 1980 i Chile) er en svensk modell og reality-tv-deltaker. Hun er pr. 2008 sjefredaktør for nettstedet lifestockholm.se.
Hun er nå mest kjent for sin deltagelse i Big Brother 2005, der hun ble værende i 100 dager til hun ble utstemt av seerne bare to uker før finalen. Inne i huset innledet hun også omsider et forhold til Klas Andersén, etter at paret ble lurt inn i hverandres armer av den norske modellen Aylar Lie.
Kunstløp under Vinter-OL 2010 – Herrer singel
Mennenes singelløp i Vinter-OL 2010 fant sted i Pacific Coliseum, Vancouver den 16. februar (kortprogram) og 18. februar (friløp).
Kortprogram
Kortprogrammet ble avholdt den 16. februar 2010.
Friløp
Friløpet ble avholdt den 18. februar 2010.
Antoine-Jacques Roustan
Antoine-Jacques Roustan (født 23. oktober 1734 i Genève, død 15. juni 1808) var en sveitsisk pastor og filosof.
Roustan drev en omfattende korrespondanse med anerkjente filosofer, blant dem Jean-Jacques Rousseau, som Roustan hyllet som en ny Sokrates. I motsetning til Rousseau, mente Roustan at en kristen republikk var den aller mest praktiske løsningen for de fleste av verdens nasjoner og han hevdet ofte at den kristne religionen ikke var uforenlig med patriotisme eller republikanisme. Roustan ble valgt som medlem av den sveitsiske nasjonalforsamlingen i 1793. Roustan publiserte flere bøker om kristendommen og guddommelighet.
Roustan var sønn av Jacques Roustan, en protestantisk skomaker og hans kone Marie Baile. Han studerte teologi i Genève og ble ordinert til prest i 1759. I 1761 giftet Roustan seg med Jeanne-Françoise, datter av Justus Saint-Andre, en frisør. Roustan arbeidet som lærer og prest i St. Evangile i Genève mellom 1761 og 1764, da han ble utnevnt til pastor for en annen sveitsisk kirke der han var ansatt fra 1764 til 1791. Året etter ble Roustan utnevnt til pastor i Genève, og 1797–1798 arbeidet han rektor for en kortere periode.
Gmail
Gmail er en gratis e-post-, POP3- og IMAP-tjeneste levert av Google, først utviklet av Paul Buchheit. I Storbritannia, Østerrike og Tyskland er det offisielle navnet Google Mail.
Med en opprinnelig lagringsplass på 1000 MB (1 GB) per bruker, økte Gmail standarden for gratis nettbaserte e-posttjenester som på den tiden typisk tilbød lagringsplass på 2-4 MB. For øyeblikket tilbyr tjenesten over 15 GB gratis lagringsplass, med mulighet til å betale for utvidelser fra 100 GB til 16 TB.
Lagringsplass
Tjenesten tilbyr i dag over 15 GB med lagringsplass. Brukere kan kjøpe utvidet lagringsplass fra 100 GB til 16 TB.
1. april 2005, på ettårsjubileet, annonserte Google en økning i lagringsplassen fra 1 GB, med uttalelsen "keep giving people more space forever".
I april 2005 uttalte Gmail ingeniør Rob Siemborski at Google ville øke lagringsplassen hvert sekund så lenge de hadde plass på sine servere. Den 12. oktober 2007 var økningen på 5,37 MB per time.
Søppelpost-filter
Innebygd i Gmail er et meget effektivt filter mot søppelpost. Hver gang en bruker markerer en e-post som søppelpost, bidrar dette til å hjelpe systemet å identifisere tilsvarende meldinger hos alle Gmail brukere.
Gruppering av e-poster
Der man vanligvis har hver e-post for seg selv, grupperer Gmail opp e-post med samme emne.
Etiketter
I Gmail sorterer man ikke e-posten i mapper som man er vant til fra andre e-postklienter, men man merker e-postene med etiketter som skal gjøre e-postarkivet søkbart og oversiktlig.
Automatisk lagring av e-postadresser i adresseboka
På de fleste e-postklienter lagrer man adresser manuelt, og skriver da inn mye informasjon som ikke er relatert til e-postbruk, som telefonnumre, virkelig navn og så videre. Med Gmail lagres bare adressen og et kallenavn, og det automatisk hver gang man sender eller mottar en e-post. I tillegg brukes denne til automatisk utfylling av e-postadresser, se under.
Hurtig oppdatering
Sammenliknet med andre nettbaserte e-post-tjenester, åpnes sidene og oppdateres raskt. Dette er fordi Gmail benytter seg i stor grad av JavaScript og AJAX teknologi, som overlater mye av prosessorkrevende operasjoner til brukerens datamaskin. I praksis betyr dette at sidene hele tiden lastes og oppdateres i bakgrunnen, og ligger allerede i minnet på brukerens datamaskin før brukeren velger å vise de ulike sidene.
Hurtigtaster
Gmail lar seg langt på vei operere via tastaturet, og det aller meste av funksjoner kan brukes helt uavhengig av museklikk.
Google Talk i nettversjonen
En nettleser-versjon av Google Talk er tilgjengelig når brukeren pålogget Gmail. Det innebærer at man ikke trenger å laste ned et eget program for å sende lynmeldinger.
Gmail på mobilen
Gmail har også støtte for bruk over mobilnettet via et program som installeres på mobiltelefoner der man kan lese og svare på e-post over GPRS, EDGE eller UMTS.
Cauda equina
Cauda equina (Latin: hestehale cauda=hale, equina=hest) er en samling av intradurale nervefilamenter ved enden av ryggmargen, beliggende i den lumbosakrale del av ryggsøylen. Disse nervefibre innerverer perineum, endetarm og kjønnsorganer.
Skugga-Baldur
Skugga-Baldur er en roman av Sjón utgitt i 2003. Sjón vant med Skugga-Baldur Nordisk råds litteraturpris 2005. Romanen ble oversatt til norsk av Tone Myklebost i 2005.
Handling
I sentrum av boka står blant annet ei ung jente blir funnet om bord på et strandet skip ved Reykjavík i 1868. Hun er gravid, kaller seg Abba og hun lider av Downs syndrom. Ingen vet hvor hun kommer fra. Fridrik, som er naturvitenskapsmann, tar henne med seg hjem til sine avdøde foreldres boplass. Presten Baldur misliker «åndssvake som forstyrrer messen» og nekter henne innpass til kirken. Senere dør Abba og Fridrik får anledning til å hevne seg over presten, men historien tar en rekke overraskende vendinger.
Paleogeografi
Paleogeografi er læren om geografiske forhold i tidligere geologiske perioder. Ordet er laget fra geografi ved å sette til forstavelsen paleo, fra gresk palaios = gammel.
Begrepet brukes i hovedsak om studiet av forhenværende landformer, selv om det også kan omfatte andre geografiske aspekt. Avgrenset til studiet av landformer er begrepet ekvivalent med paleogeomorfologi, fra geomorfologi.
Kontinentaldrift forårsaker kontinuerlige endringer i form og utstrekning på hav og kontinenter, studert i fagfeltet platetektonikk. Endringer i klimaforhold vil kunne føre med seg forandringer i det globale havnivået og også påvirke landskapsformene på mange andre måter. Vulkanisme kan føre til voldsomme og plutselige endringer i landskapet. Geologiske prosesser som landheving og sedimentasjon kan bygge nye landskapsformer, mens erosjon vil virke nedbrytende.
Studiet av paleogeografi spiller en viktig rolle både i geologi og i geofysikk. I oljeleting er paleogeografi viktig både for å lokalisere potensielle kildebergarter og potensielle oljereservoar. I oljeutvinning brukes paleogeografi for å kartlegge strømningsegenskaper til bergartene i reservoaret.
Forstavelsen paleo brukes ofte i ulike sammensetninger for å omtale forhenværende landskapsformer. Eksempel på dette er paleo-elveterrasser, paleo-strandlinje og paleo-landskap.
Fylkesvei 7678
Frem til 2019 hadde veien betegnelsen fylkesvei 943.
Khoisanspråk
Khoisanspråkene er en gruppe afrikanske språk. Tidligere ble khoisan regnet for å være en språkfamilie, men regnes nå heller for å være et antall familier ikke i slekt med hverandre eller med andre omkringliggende språk, men som sammen utgjør et språkområde. Historisk sett ble de talt av khoier og buskmenn. I dag tales de i Kalahari-ørkenen i sørvestlige Afrika, og i en liten del av Tanzania. Det eneste vidstrakte språket er nama, med en kvart million brukere. Sandawe kommer på andreplass, med 40 000, og ju har 30 000. Mange av språkene minsker i utbredelse, og er sjeldne og/eller utdøende – noen av språkene er allerede utdødde.
Khoisanspråk er mest kjent for bruken av klikk-konsonanter som fonemer. Språket ju/'hoan har 30 klikk-konsonanter og rundt 90 forskjellige fonemer. Språkene !Xóõ og ‡Hõã er like komplekse. De eneste andre språkene som bruker slike klikkelyder, er de nærliggende bantu-språkene.
Ole Jørgen Rawert
Ole Jørgen Rawert (født 3. januar 1786 i København, død 11. juli 1851) var en dansk fabrikkembetsmann, tollinspektør og industrihistoriker, sønn av arkitekt Jørgen Henrik Rawert. Han er særlig kjent for sine tegninger av miljøer, steder og bygninger.
Etter å ha fullført studier ble han ansatt i Kommercekollegiet. I 1811 ble han medutgiver av Handels- og Industritidende og året etter medlem av fabrikkdireksjonen. Han fikk kongelig understøttelse til en utenlandsreise og var i flere land i Europa i perioden 1816–1819 for å gjøre seg kjent med de industrielle forhold.
På alle sine reiser i Danmark i årene 1805 til 1849 tegnet han; det finnes bevart mer enn 1,500 av hans illustrasjoner i Det Kongelige Bibliotek, de fleste av dem er datert.
I 2005 ble en del av akvarellene utgitt i bokform av Niels Peter Stilling.
Flotta
Flotta (norrønt: Flottey, «Flatøya») er en liten øy den skotske øygruppen Orknøyene, beliggende i sundet Scapa Flow mellom øyene Hoy og South Ronaldsay. Øya er kjent for sin store oljeterminal og har fergeforbindelse med Houton på Mainland, Longhope på South Walls og Lyness og Longhope på Hoy. Øya har en befolkning på 80 innbyggere i henhold til folketelling av 2011. Disse innbyggerne er fordelt på 48 husstander. De fleste av disse er i bosetningen Whome. Kommunens barneskole er satt på langvarig pause ettersom at det ikke er noen barn i den alderen igjen på øya.
Historie
På begynnelsen av 1900-tallet var øya et rolig bondesamfunn som mange andre små øyer på Orknøyene, men dens lune beliggenhet førte til tre store omveltninger på øya i løpet av århundret. I 1910 besto befolkning på 431 av to smeder, fire snekkere og tre skreddere.
Alt endret seg med ankomsten av Royal Navy i Scapa Flow ved begynnelsen av første verdenskrig da øya ble en marinebase. Slagskipet HMS «Vanguard» sank i nærheten i 1917, angivelig den verste maritime katastrofen i britiske farvann. Ved freden i 1918 ble stor utflytting av marinens personell fra basen, men ved utbruddet av den andre verdenskrig i 1939 ble øya igjen brukt som militærbase. Ved krigens slutten hadde øya gode brygger og fasiliteter, men en sakte nedadgående befolkning. Først i 1970 fikk øya ferskvann tilført fra fra Hoy.
I 1974 startet det amerikanske selskapet Occidental Petroleum byggingen av øyas oljeterminal. Dette ble den nest største store oljeterminalen som betjener den britiske andelen av Nordsjøen. Den største er Sullom Voe på Shetland.
Det tok bare to år fra byggingen begynte til den første av råoljen ble pumpet inn i terminalen, hvor tusenvis av arbeidere ble utplassert i leiren på Flotta for å fullføre anlegget da Storbritannias behov på olje vokste stadig. Flottas oljeterminal ble åpnet av energiministeren Tony Benn den 11. januar 1977.
Oljeterminalen sørger for landing for rørledningssystemene til Piper- og Claymore-feltene. I tillegg gir det et trygt anlegg for mottak og omlasting av britiskprodusert olje.
John Milton
John Milton (født 9. desember 1608, død 8. november 1674) var en engelsk poet, polemiker, en lærd intellektuell og embetsmann for det engelske samveldet under Oliver Cromwell. Han er mest kjent for sitt episke dikt Det tapte paradis (Paradise Lost). Han skrev på engelsk, latin og italiensk i en tid med religiøs spenning og politisk uro. Hans poesi og prosa reflekterte dyp overbevisning og adresserte samtidens stridsemner, blant annet Areopagitica, en lærd avhandling som fordømte sensur av tekster før de var utgitt.
Miltons verdenssyn ble utviklet på bakgrunn av omfattende lesning, reiser og personlige erfaringer fra studentdagene på 1620-tallet og til den engelske revolusjonen. Som en av de første opplysningsfilosofene fikk han stor innflytelse over hele Europa, men det var også mye strid om ham. I en av samtidens biografer ble han omtalt som «elsket av mange, hatet av andre». Milton døde fattig og som en marginal figur i Englands intellektuelle liv, men sto til det siste fast på de politiske valg han hadde gjort. Samuel Johnson priset Det tapte paradis. William Hayleys biografi fra 1796 kalte ham for «den største engelske forfatter». Hans innflytelse på engelsk litteratur har vart fram til moderne tid, skjønt hans navn dalte etter kritikk fra T.S. Eliot og F.R. Leavis. Han har generelt forblitt ansett «som en av de framragende forfattere i engelsk språk og som en tenker av verdensbetydning.»
EM på skøyter 1983, menn
EM på skøyter 1983, herrer ble avholdt på de Uithof i Den Haag, Nederland den 29. og 30. januar 1983 med 30 deltagere fra 13 nasjoner.
Tomas Gustafson var tittelforsvarer fra Oslo året før. Hilbert van der Duim ble europamester for første gang.
Sammenlagt
NCxx = ikke kvalifiserte for den avsluttende 10 000 meteren
Liste over olympiske medaljevinnere i skyting
Dette er den komplette listen over OL medaljører i skyting fra 1896 til 2012.
25 m silhuettpistol
Fra 1972 til 1980 var denne øvelsen mixed (åpen både for mannlige og kvinnelige skyttere), men alle medaljer ble vunnet av menn under disse lekene.
50 m rifle, liggende
Fra 1972 til 1980 var denne øvelsen mixed (åpen både for mannlige og kvinnelige skyttere), men alle medaljer ble vunnet av menn under disse lekene.
50 m rifle, tre stillinger
Fra 1972 til 1980 var denne øvelsen mixed (åpen både for mannlige og kvinnelige skyttere), men bare en medalje ble vunnet av en kvinne under disse lekene – Margaret Murdocks sølvmedalje 1976.
Skeet
Fra 1972 til 1980 var denne øvelsen mixed (åpen både for mannlige og kvinnelige skyttere), men bare en medalje ble vunnet av en kvinne under disse lekene – Zhang Shans gullmedalje i 1992.
Trap
Fra 1972 til 1980 var denne øvelsen mixed (åpen både for mannlige og kvinnelige skyttere), men alle medaljer ble vunnet av menn under disse lekene.
50 m rifle, tre stillinger
I tillegg til denne lista, vant Margaret Murdock, USA sølvmedalje i denne øvelsen under Sommer-OL 1976, mens det var en mixed øvelse (åpen for både menn og kvinner).
Ösmo
Ösmo er et tettsted i Nynäshamn kommune i Stockholms län i landskapet Södermanland i Sverige. Ösmo ligger cirka ti kilometer nordvest for Nynäshamn. I 2010 hadde tettstedet 3 911 innbyggere.
Liste over olympiske medaljevinnere i skyting
Skeet
I tillegg til denne lista, vant Zhang Shan, (CHN) gullmedalje i denne øvelsen under Sommer-OL 1992, mens det var en mixed øvelse (åpen både for menn og kvinner).
Ösmo
I Ösmo finnes det servicetilbud i form av skoler, barnehager, bibliotek, svømmehall, idrettsplasser og et senter med butikker, restauranter og bank. Innbyggerne i Ösmo er overveiende pendlere, og arbeider hovedsakelig i Nynäshamn, Södertälje og Stockholm.
Shashi
Shashi (kinesisk: 沙市区; pinyin: Shāshì Qū) er en kinesisk by og administrativt distrikt i provinsen Hubei i det sentrale Kina. Befolkningen anslås (2005) til 540 000.
Ösmo
Det ble tidlig etablert bosetninger på Ösmo, det finnes blant annet levninger fra steinalderen, helleristninger og et titalls runesteiner. Ösmo omtalles i skriftlige dokumenter allerede i 1281, da under navnet Øzmo.
Fylkesvei 5094
Fylkesveg 5094 går mellom Ernes og Lofthus i Ullensvang kommune.
Ösmo
Fram til 1974 var Ösmo administrasjonssenter i den tidligere Ösmo kommune. I 1974 opprettet man Nynäshamns kommune ved å slå sammen Ösmo og Sorunda kommuner med byen Nynäshamn.
Fylkesvei 5094
Frem til 2019 hadde veien betegnelsen fylkesvei 102 (Hordaland).
Ösmo
Ösmo har en stasjon på Stockholms pendeltognett. Den ligger på enkeltsporlinjen Västerhaninge-Nynäshamn.
Liste over olympiske medaljevinnere i skyting
50 m viltmål
Fra 1972 til 1980 var denne øvelsen mixed (åpen både for mannlige og kvinnelige skyttere), men alle medaljer ble vunnet av menn under disse lekene.
300 m rifle, tre stillinger
I 1972 var denne øvelsen mixed (åpen både for mannlige og kvinnelige skyttere), men alle medaljer ble vunnet av menn.
Xiangfan
Xiangfan (kinesisk: 襄樊; pinyin: Xiāngfán) er en by på prefekturnivå i provinsen Hubei i det sentrale Kina. Arealet er på 19,700 km², og befolkningen innen grensene anslås til 5,788,000.
Palmitinsyre
Palmitinsyre er en organisk fettsyre og en av de vanligste mettede fettstoffene i planter og mennesker. Den er hvit og fast og smelter ved 63,1 °C. Den kjemiske formel er CH3(CH2)14COOH. Den finnes som navnet antyder i palmeolje. Smør, ost, melk og kjøtt inneholder også palmitinsyre.
Xiangfan
Administrative enheter
Xiangfan har jurisdiksjon over ni territorielle enheter – tre distrikter, tre byfylker og tre fylker:
Kommunikasjoner
Kinas riksvei 207 løper gjennom Prefekturet, både gjennom bydistriktene og gjennom fylket Yicheng. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Apache kullkraftverk
Apache kullkraftverk er et kullkraftverk i Apache County i delstaten Arizona, USA. Det har en installert produksjonskapasitet på 408 MW, fordelt på to blokker/turbiner. Operatør er Tucson Electric Power Co. Brenselkilden er kull.
Nils Spjeldnæs
Nils Spjeldnæs (født 3. januar 1926 i Oslo, død 29. mars 2006) var en norsk geolog og paleontolog, forsker og universitetslærer.
Nils Spjeldnæs studerte geologi blant annet i Uppsala i Sverige. Han tok doktorgraden i 1957 og var konservator ved Paleontologisk museum på Tøyen i Oslo fra 1960 til 1961, siden førsteamanuensis ved Institutt for Geologi ved Universitetet i Oslo fram til 1964. I 1965 ble Spjeldnæs professor i historisk geologi ved Universitetet i Århus i Danmark og fra 1973 fikk han et professorat i paleoøkologi ved Institutt for Genetikk og Økologi samme sted. Han kom tilbake til Universitetet i Oslo i 1984 og var professor i historisk geologi og stratigrafi til 1996 da han gikk av med alderspensjon. Han fortsatte imidlertid sitt arbeid på Institutt for Geologi som professor emeritus.
Mudcrutch
Mudcrutch er et rockeband fra Gainesville, Florida, best kjent for å være det som senere ble til Tom Petty & the Heartbreakers. Bandet ble startet i 1970, ble oppløst i 1975 og gjenoppsto i 2007. Per 2010 har bandet gitt ut et studioalbum, tre singler og en konsert-EP.
Nils Spjeldnæs
Spjeldnæs mottok Kongens gullmedalje for Universitetets prisoppgave i 1955, ble ridder av Dannebrogordenen og æresdoktor ved Universitetet i Athen i 1995.
Mudcrutch
Historie
Mudcrutch ble dannet i 1970 av Tom Petty og Tom Leadon, som hadde spilt sammen i ett band de kalte The Epics. Mudcrutch besto av Petty (bass og vokal), Leadon (gitar og vokal), Randall Marsh (trommer) og Mike Campbell (gitar). Leadon forlot bandet i 1972 og ble erstattet av bassist/gitarist/vokalist Danny Roberts. Roberts spilte bass og sang bakgrunnsvokal på bandets eneste Shelter Records-singel; «Depot Street» med «Wild Eyes» som B-side. Keyboardist Benmont Tench ble også med i bandet. I likhet med The Beatles på The Cavern Club i Liverpool, var Mudcrutch hus-bandet på Dub's Lounge i hjembyen Gainesville, Florida.
Nils Spjeldnæs
Han var sønn av Sverre Spjeldnæs og bror av Johanne Huitfeldt.
Mudcrutch
Historie
I 1974 signerte Mudcrutch platekontrakt med Shelter Records og flyttet til Los Angeles, California. Bandet ga ut en singelen Depot Street i 1975, men den kom ikke på listene. Etter at Danny Roberts forlot gruppen, inviterte Tom Charlie Souza for å ta over bassgitaren, og bandet spilte inn i Leon Russells Tulsa Studio, og senere hjemme hos Leons Encino. Bandet ble oppløst i 1975. Petty, Campbell, og Tench dannet the Heartbreakers i 1976 sammen med Stan Lynch og Ron Blair, også fra Gainesville.
2008 - gjenforening
I august 2007, inviterte Tom Petty Mudcrutchs originale medlemmer Randall Marsh og Tom Leadon til å gjenforene Mudcrutch. De spilte inn et album, Mudcrutch, som ble gitt ut 29. april 2008 på Reprise Records. Albumet inneholder 14 gamle og nye sanger. «We would play and then we would just talk about the old days» (Vi spilte, og så snakket vi om gamledager), sa Tom Leadon om innspillingene. Bandet turnerte i California for å promotere albumet.
Fans som kjøpte billetter gjennom Ticketmaster fikk seks gratissanger fra platen.
11. november 2008 ble konsertalbumet Mudcrutch Extended Play Live gitt ut, dette var en EP. Alle sporene ble spilt inn i april 2008. Samme dag kringkastet den amerikanske musikk-kanalen VH1 Classic en dokumentar om bandet.
Ray D. Nixon kullkraftverk
Ray D. Nixon kullkraftverk er et kullkraftverk i El Paso County, delstaten Colorado, USA. Det har en installert produksjonskapasitet på 207 MW, fordelt på 1 blokk / turbin. Operatør er Colorado Springs kommune. Brenselkilden er kull.
Påskelam
Påskelam er betegnelsen på det lammet som jøder slakter og spiser dagen før påskefesten. Denne skikken har vært vanlig helt siden jødene vandret ut av Egypt, og er til minne om hvordan jødene ved å smøre blodet til et lam på døren sin unngikk å få sine førstefødte drept under den tiende plage som Gud sendte over Egypt.
Martin Drake kullkraftverk
Martin Drake kullkraftverk er et kullkraftverk i El Paso County, delstaten Colorado, USA. Det har en installert produksjonskapasitet på 257 MW, fordelt på 3 blokker / turbiner. Operatør er Colorado Springs kommune. Brenselkilden er kull.
Fara (øy)
Fara (norrønt: Færey) er en liten øy uten større vegetasjon i den skotske øygruppen Orknøyene, som ligger i sundet Scapa Flow mellom øyene Flotta og Hoy.
Den største nedtegnede bosetningen hadde Fara i folketellingen av 1891 med 76 innbyggere i 15 bosetninger, men var blitt helt fraflyttet ved 1965. Øyas navn Fara er avledet fra norrøne Færey, og må ikke forveksles med Faray som ligger nær Eday. Den har navn etter sauedrift som har vært aktivt på øya i tusen år, som også på andre gamle norrøne områder som har avsatt seg i stedsnavnene, eksempelvis Færøyene.
En omfattende innledende undersøkelse av Universitetet i Bradford i 1982 idenbtifiserte et lite antall arkeologiske steder, flere tufter og husmannsplasser og landbruksdetaljer fra 1700- og 1800-tallet, foruten en stor samling av strukturer tilknyttet militære aktiviteter under andre verdenskrig. Undersøkelsen identifiserte også to særskilte arkeologiske steder som potensielt betydningsfulle: en mulig norrøn gård med et tradisjonelt tilknyttet kapell ved østkysten og en inngjerding som kan være et eldre, førhistorisk hus.
2007 WD5
2007 WD5 er en asteroide som har en diameter på 48,8 meter og en fart på 13 kilometer i sekundet. Den ble oppdaget i slutten av november 2007. Den 21. desember 2007 har forskere regnet ut at er en sjanse på 1 til 75 til at den kan kollidere med planeten Mars. På grunn av den tynne atmosfæren på Mars vil den treffe overflaten intakt i tilfelle en kollisjon.
Fredrik II av Pfalz
Pfalzgrev Fredrik II av Rhinen (født 9. desember 1482 på Winzingen slott, død 26. februar 1556 i Alzey) var en tysk fyrste. Han bar tittelen pfalzgreve av Rhinen fra 1520, og arvet sin bror Ludvig Vs embete som kurfyrste ved hans død i 1544.
Roger Allan Ivin
Han vokste opp i Balestrand/Hafslo i Sogn og Fjordane. Han tok utdannelse ved musikkgymnaset på Sandane i Gloppen 1991-1994, og flyttet så til Oslo. Han representerte Norge i den internasjonale Ungdommens Kulturmønstring i 1993. Mønstringen fant sted i Paris. Han har siden bodd i Bergen og Sogndal. Her jobbet han som musiker på heltid, blant annet som medkomponist og bassist i visepopgruppen Fabel. Bandet ga ut fire kritikerroste album i perioden 1995–2002. Fabel var nominert til Spellemannprisen 1997, mottok NRK P1s pris for Årets beste norske album to ganger, og deres siste album, Smil, fikk totalt elleve 5’ere på terningen fra kritikere landet over. Januar 2011 flyttet Roger Allan tilbake til Oslo.
Fredrik II av Pfalz
Fredrik II ble i 1535 gift med den 15 år gamle datteren til Christian II, prinsesse Dorothea. Fredrik II hadde også nære forbindelser til keiser Karl V av Det hellige tysk-romerske riket, som var Dorotheas morbror. Fredrik var dessuten en av Olav Engelbrektssons viktigste støttespillere (hans tronekandidat) i hans maktkamper mot Christian III ved reformasjonen i 1536-37.
I 1556 døde Fredrik II. Han var barnløs, til tross for flerfoldige forsøk på å produsere avkom med Dorothea. Den betraktelig mye yngre Dorothea levde drøyt 24 som enke for hun døde i 1580.
Roger Allan Ivin
I 2004 ga han ut solo EP’en The voice of Ray Allen. Ivin er for mange bedre kjent som Allen D. Rocker – slap-bassisten i rockabillybandet Green Granadas. Bandet ga ut sitt debutalbum Slidin’ All Over i 2007, og deres andre album Ready Set Go, produsert av Yngve Leidulv Sætre, kom ut september 2011. Gruppa deltok i Norske Talenter på Tv2 våren 2011 og nådde helt til semifinalen. Roger Allan hadde sin teaterdebut høsten 2010 i rolla som bassist Joe B. Mauldin i Buddy Holly the Musical. Stykket gikk 37 ganger på Folketeatret i Oslo og Heine Totland spilte hovedrolla som Buddy Holly. Høsten 2017 var han bassist i teaterstykket En tjener for to herrer på Oslo Nye Teater. Bjarte Hjelmeland spilte hovedrollen som Frank Hansmark og stykket hadde 40 oppsetninger i løpet av september/oktober 2017.
Ivin har som musiker blant andre jobbet med Tone Damli Aaberge, Eva Weel Skram, Olav Stedje, Oddvar og Jorunn Torsheim, Orbo & The Longshots, Good Time Charlie, Heine Totland og Trang fødsel. Han har i tillegg jobberfaring frå Sogndal Kulturhus, PVest Sogn & Fjordane Radio, Vesterland Feriepark og Sogndal Hotell.
ǃXóõ
ǃXóõ er et khoisan-språk med det høyeste antall fonemer i noe kjent språk. Disse består av mange konsonant-klikk og vokal-fonasjoner. Utropstegnet i navnet angir en klikkelyd. Det har også et kompleks tonesystem.
Alternative navn
Språket har mange forskjellige navn og betegnelser: N/u-san, Xatia (Katia, Kattea, Khatia, Vaalpens, |Kusi, |Eikusi, Masarwa), ǃKwi. Det er mye forvirring rundt disse navnene, noen av dem må muligens klassifiseres som egne språk, noen er egentlig dialekter til andre khoisan-språk.
Nanchang
Nanchang (kinesisk: 南昌; pinyin: Nánchāng) er en kinesisk by på prefekturnivå som er hovedstad i provinsen Jiangxi i det sentrale Kina. Befolkningen innen bygrensene anslås (2004) til 1 657 000, men hele prefekturet har 4,07 millioner innbyggere.
Administrative enheter
Nanchang består av fem bydistrikter og fire fylker:
Historie
Under Han-dynastiet ble byen Gan bygd her ca. 201 f.Kr.. I 589 e.Kr. (Sui-dynastiet) fikk den navnet Hongzhou og noe senere navnet Nanchang.
På 1900-tallet ble byen kjent for sin betydning for den kommunistiske bevegelse. Her gjennomførte kommunistene under ledelse av Zhou Enlai Nanchangoppstanden som brøt ut 1. august 1927. Datoen 1. august ble senere erklært som grunnleggelsesdag for Folkets frigjøringshær.
Oslo bispegård
Oslo bispegård ble oppført i 1623 på stedet som tidligere var Olavsklosteret i Oslo. Den nåværende bygningen ble oppført i nygotikk på 1880-tallet, etter tegninger av arkitekt Henrik Thrap-Meyer.
Nanchang
Jernbane
Nanchang-Jiujiang intercity høyhastighetsjernbane betjener området.
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Heyuan, Huizhou og Shenzhen.
Oslo bispegård
Historikk
Oslo (Gamlebyen) har vært bispesete fra ca. 1070. Den eldste bispegården lå langs nordsida av Oslo torg, og like vest for Hallvardskatedralen. Fra omkring 1300 ble den utvidet med blant annet tårn og festningsmur, derav navnet Oslo bispeborg. (Oslo ladegård ble reist på ruinene av den gamle bispeborgen i 1725.) Fra 1554 har biskopen for Oslo bispedømme holdt hus i tilknytning til østfløyen av høymiddelalderens dominikanerkloster: Olavsklosteret. I 1623 ble Olavsklosterets østfløy ombygd til en mer moderne bispegård. Grunnet forfall ble bispegården lagt ut for salg i 1874. Da ingen kjøper meldte seg ble den revet i 1882 etter Stortingsvedtak. Middelalderdelen ble imidlertid bevart, og i 1883–84 ble den over avbildede bispegården oppført med østfløyen av klosteret som kjeller. I perioden 1999-2000 ble bispegården pusset opp innvendig, og veggene er nå malt i de opprinnelige fargene. I tillegg til å huse administrasjonen tilknyttet Oslo bispedømme, var bispegården biskopens pivatbolig til midt på 1980-tallet. Fra 1986 har Oslo bispegård i helhet vært lokalitet for den kirkelige administrasjon for Oslos biskop og bispedømmeråd.
Hallen
Rett innenfor hovedinngangen, opp mot taket, henger en forgylt Mariaskikkelse fra biskop Anton Christian Bangs samlinger i 1897. De to store skinnstolene er en avskjedsgave til biskop Eivind Berggrav da han i 1937 sluttet som biskop i Hålogaland. I stolryggen er Trondenes kirke og Tromsø med midnattssol og måker som motiv utskåret i tre.
Nanchang
Veier
Også Kinas riksvei 105 løper gjennom Nanchang. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang og Guangzhou.
Oslo bispegård
Trappen
I trappeoppgangen henger Ellen Lenviks moderne gjengivelse av Akantus fra Søgne gamle kirke, anskaffet i forbindelse med oppussingen.
Tweebuffelsmeteenskootmorsdoodgeskietfontein
Selv om navnet strengt tatt ikke er grammatisk korrekt, illustrerer det det samlede protokjennemerket på afrikaans: alle de beskrivende aspektene i et konsept kan vanligvis settes sammen til et monsteraktig ord, som på norsk. Andre eksempler kan være wildewaatlemoenkonfytkompetisiebeoordelaarshandleiding (villvannmelonsyltetøyskonkurransedommeres manual) eller hva en kan lage med 70 bokstaver: maketaanwaatlemoenkonfyttentoonstellingbeoordelaarshandleidingsboekies. Uttrykkene er heldigvis sjelden brukt i allmennheten, og det er enighet om at ord skal skrives med bindestrek hvis de begynner å bli for lange.
Nanchang
Veier
Kinas riksvei 316 løper gjennom området. Den fører fra Fuzhou i Fujian via Nanchang og Wuhan til Lanzhou i Gansu.
Oslo bispegård
Spisesalen
I spisesalen står en kopi av Johannes-hodet fra Nidarosdomen i en nisje (1957). På den ene veggen en kopi av Christian Krohgs maleri "Sovende barn". I taket henger en lysekrone fra Vækerø hovedgård.
Tweebuffelsmeteenskootmorsdoodgeskietfontein
Anton Goosen, en sørafrikansk musiker, har også fremført en sang med denne tittelen, skrevet av Fanus Rautenback.
Nanchang
Veier
Kinas riksvei 320 går også gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Oslo bispegård
Kulturminne
Oslo bispegård er et kulturminne og har nummer 86159 i Riksantikvarens kulturminnebase.
Jan Helgerud
Jan Helgerud (født 16. februar 1956 på Kongsberg) er en norsk idrettsfysiolog. Han er professor ved Institutt for sirkulasjon og bildediagnostikk (ISB) ved det medisinske fakultet (DMF), NTNU. Hans forskningsfelt er treningsfysiologi, nærmere bestemt energiomsetning, utholdenhetstrening, kraftutvikling og styrketrening.
Han har, sammen med sin kollega Jan Hoff, fått mye oppmerksomhet for «4x4»-treningsopplegget de lanserte i 2001.
Helgerud har sin utdanning fra [ og det tidligere Universitetet i Trondheim (nå integrert i NTNU).
Han er cand.scient. (1984) i fysiologi fra NTNU i Trondheim. og tok den filosofiske doktorgraden ph.d. ved NTNU i 1996, med avhandlingen Central and peripheral limitations of aerobic endurance in distance runners : a study of physiological gender differences and similarities.
I perioden 1986–1990 var han forsker ved Norges idrettshøgskole, samtidig som han også var engasjert av Idrettshøgskolen i Trondheim. Han var landslagssjef i langrenn i Norges Skiforbund i perioden 1986-1988 og hadde i denne peroden permisjon sin forskerstilling ved Norges idrettshøgskole.
I 1991 ble Helgerud og hans kollega Jan Hoff kontaktet av daværende kollega ved NTNU, Nils Arne Eggen. Eggen var på den tiden trener for Rosenborg Ballklub. Laget gjorde det dårlig, og Eggen ønsket råd fra fysiologiprofessorene. Helgerud og Hoff testet spillerne og konstaterte det de hadde sett flere ganger tidligere: Fotballspillere er ofte i relativt dårlig fysisk form, når det gjelder utholdenhet. I løpet av høsten 1991 trente spillerne etter Helgerud og Hoffs 4x4-metode. Dette ga gode resultater, og professorene ble kontaktet av utenlandske klubber, som ønsket å prøve samme opplegg.